text: Tónleikainnrás í Eysturskúlanum í morgin
text: #000001
text: Havnar Hornorkestur skipar fyri musikkstevnu, ið er tann 57. í røðini. Hetta er hæddarpunktið hjá øllum blásarum, og ellivu orkestur luttaka. Byrjað verður klokkan 14
text: #000002
text: Spælararnir, ungir sum eldri, spenna seg út til dýrabiðidag. Tað er her, tað skal vísa seg, hvør dugur er í teimum. Hetta er dagurin hjá hornorkestrum og harmoniorkestrum. Havnar Hornorkestur sæst her
text: #000003
text: Dýrabiðidag verður innrás av tónleikarum í Havn, tá trýhundrað tónleikarar stevna til árligu musikkstevnuna, sum verður hildin í Eysturskúlanum í Havn.
text: #000004
text: Tað er Havnar Hornorkestur, sum í ár fyllir 120 ár, ið skipar fyri musikkstevnuni. Henda musikkstevnan er tann 57. í røðini.
text: #000005
text: Fyrsta musikkstevnan varð hildin í Vestmanna í 1966. Fyriskipararnir tá høvdu neyvan droymt um, at musikkstevnan skuldi fáa so góða undirtøku, sum hon hevur fingið gjøgnum árini. Í dag er musikkstevnan hæddarpunktið hjá øllum blásarum. Tað er á musikkstevnuni, at spælarar hittast fyri at røkja vinarløg, savnast um tónleikin og ikki minst at hoyra framgongdina hjá hvørjum øðrum.
text: #000006
text: Spælararnir, ungir sum eldri, spenna seg út til dýrabiðidag. Tað er her, tað skal vísa seg, hvør dugur er í teimum. Hetta er dagurin hjá hornorkestrum og harmoniorkestrum. Hóast musikkstevnan ikki er skipað sum kapping, so hava orkestrini vant til musikkstevnuna, sum tað var ein steypafinala á Tórsvølli.
text: #000007
text: Musikkstevnan verður sum áður sagt hildin í Eysturskúlanum, sum er væl egnaður til at hýsa stóra talið av orkestrum, spælarum og ikki minst áhoyrarum. Í ár eru ikki minni enn 11 orkestur, sum luttaka.
text: #000008
text: Hvørt orkestur hevur 15 minuttir at framføra sína skrá. Tá øll orkestrini hava spælt, trína allir spælarnir inn á pallin til ta stóru finaluna, sum er at spæla tvey løg samanElsta orkestrið er Havnar Hornorkestur, og størsta orkestrið er GHM. Musikkstevnan hevur ein stóran týdning fyri menningina av orkestrunum. Tað hevur verið ein støðug menning øll árini orkesturstevnurnar hava verið, og er tað ikki minst orkesturstevnunum fyri at takka.
text: #000009
text: Leisturin fyri musikkstevnuni er tann sami sum altíð. Hvørt orkestur hevur 15 minuttir at framføra sína skrá. Tá øll orkestrini hava spælt, trína allir spælarnir inn á pallin til ta stóru finaluna, sum er at spæla tvey løg saman. Tað eina er lagið "Stevna", sum Olaf Ellingsgaard úr Havnar Hornorkestri hevur skrivað, og so er tað afturvendandi lagið “Our Director”, sum hvørt mansbarn í Føroyum kennir.
text: #000010
text: Frásøgumaðurin í ár er kendi útvarpsmaðurin Kári Olsen, sum fyrr í ár var heiðraður sum heiðurslimur í Havnar Hornorkestri.
text: #000011
text: Musikkstevnan verður í Eysturskúlanum í morgin, fríggjadagin 5. mai. Byrjað verður klokkan 14, tá borgarstjórin í Tórshavnar kommunu setur stevnuna.Havnar Hornorkestur
text: #000012
text: Myndir: Hátíðarhildu 50 ár við Velbastaðvegin
text: #000015